CELEX: 22021D0192
Language: mt
Date: 2018-07-06 00:00:00
Title: Deċiżjoni tal-Kumitat Konġunt taż-ŻEE Nru 130/2018 tas-6 ta’ Lulju 2018 li temenda l-Anness I (Kwistjonijiet veterinarji u fitosanitarji) tal-Ftehim dwar iż-ŻEE [2021/192]

25.2.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 67/14
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 130/2018
         tas-6 ta’ Lulju 2018
         li temenda l-Anness I (Kwistjonijiet veterinarji u fitosanitarji) tal-Ftehim dwar iż-ŻEE [2021/192]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim dwar iż-ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament ta' Implimentazzjoni tal-Kummissjoni (UE) 2018/327 tal-5 ta' Marzu 2018 dwar l-awtorizzazzjoni ta' preparazzjoni tal-endo-1,4- beta-ksilanażi (EC 3.2.1.8) prodotta mit-Trichoderma citrinoviride Bisset (IMI SD135) bħala addittiv tal-għalf għall-karpjun (id-detentur tal-awtorizzazzjoni Huvepharma NV) (1) għandu jiġi inkorporat fil-Ftehim dwar iż-ŻEE.
                  
               
                     (2)
                  
                  
                     Ir-Regolament ta’ Implimentazzjoni tal-Kummissjoni (UE) 2018/328 tal-5 ta’ Marzu 2018 li jikkonċerna l-awtorizzazzjoni ta’ preparazzjoni ta’ Bacillus subtilis DSM 29784 bħala addittiv fl-għalf tat-tiġieġ għas-simna u tat-tiġieġ imkabbra għall-bajd (id-detentur tal-awtorizzazzjoni Adisseo France SAS) (2) għandu jiġi inkorporat fil-Ftehim dwar iż-ŻEE.
                  
               
                     (3)
                  
                  
                     Ir-Regolament ta’ Implimentazzjoni tal-Kummissjoni (UE) Nru 2018/346 tal-5 ta’ Marzu 2018 dwar l-awtorizzazzjoni ta' preparazzjoni tal-Lactobacillus buchneri NRRL B-50733 bħala addittiv fl-għalf għall-ispeċijiet kollha tal-annimali (3) għandu jiġi inkorporat fil-Ftehim dwar iż-ŻEE.
                  
               
                     (4)
                  
                  
                     Din id-Deċiżjoni tikkonċerna l-leġiżlazzjoni dwar l-għalf. Il-leġiżlazzjoni li tirrigwarda l-għalf ma għandhiex tapplika għal-Liechtenstein sakemm l-applikazzjoni tal-Ftehim bejn il-Komunità Ewropea u l-Konfederazzjoni Żvizzera dwar il-kummerċ fil-prodotti agrikoli tibqa’ estiża għal-Liechtenstein, kif speċifikat fl-adattamenti settorjali tal-Anness I tal-Ftehim dwar iż-ŻEE. Għaldaqstant, din id-Deċiżjoni ma tapplikax għal-Liechtenstein.
                  
               
                     (5)
                  
                  
                     Għaldaqstant, l-Anness I tal-Ftehim dwar iż-ŻEE jenħtieġ li jiġi emendat skont dan,
                  
               ADOTTAT DIN ID-DEĊIŻJONI:
         
            Artikolu 1
            Il-punti li ġejjin jiddaħħlu wara l-punt 256 (ir-Regolament ta’ Implimentazzjoni tal-Kummissjoni (UE) 2018/183) tal-Kapitolu II tal-Anness I tal-Ftehim dwar iż-ŻEE:
            
                        “257.
                     
                     
                        
                           32018 R 0327: Ir-Regolament ta' Implimentazzjoni tal-Kummissjoni (UE) 2018/327 tal-5 ta' Marzu 2018 dwar l-awtorizzazzjoni ta' preparazzjoni tal-endo-1,4- beta-ksilanażi (EC 3.2.1.8) prodotta mit-Trichoderma citrinoviride Bisset (IMI SD135) bħala addittiv tal-għalf għall-karpjun (id-detentur tal-awtorizzazzjoni Huvepharma NV) (ĠU L 63, 6.3.2018, p. 7)
                     
                  
                        258.
                     
                     
                        
                           32018 R 0328: Ir-Regolament ta' Implimentazzjoni tal-Kummissjoni (UE) 2018/328 tal-5 ta’ Marzu 2018 li jikkonċerna l-awtorizzazzjoni ta' preparazzjoni tal-Bacillus subtilis DSM 29784 bħala addittiv fl-għalf tat-tiġieġ għas-simna u tat-tiġieġ imkabbra għall-bajd (id-detentur tal-awtorizzazzjoni Adisseo France SAS) (ĠU L 63, 6.3.2018, p. 10)
                     
                  
                        259.
                     
                     
                        
                           32018 R 0346: Ir-Regolament ta’ Implimentazzjoni tal-Kummissjoni (UE) 2018/346 tal-5 ta’ Marzu 2018 dwar l-awtorizzazzjoni tal-preparazzjoni tal-Lactobacillus buchneri NRRL B-50733 bħala addittiv fl-għalf għall-ispeċijiet kollha tal-annimali (ĠU L 67, 9.3.2018, p. 18).”
                     
                  
         
            Artikolu 2
            It-testi tar-Regolamenti ta’ Implimentazzjoni (UE) 2018/327, (UE) 2018/328 u (UE) 2018/346 bl-Iżlandiż u bin-Norveġiż, li se jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 3
            Din id-Deċiżjoni tidħol fis-seħħ fis-7 ta’ Lulju 2018, bil-kundizzjoni li jkunu saru l-avviżi kollha skont l-Artikolu 103(1) tal-Ftehim dwar iż-ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta' Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
         
         
            Magħmul fi Brussell, is-6 ta’ Lulju 2018.
            
               
                  Għall-Kumitat Konġunt taż-ŻEE
               
               
                  Il-President
               
               Oda Helen SLETNES
            
         
         
            (1)  ĠU L 63, 6.3.2018, p. 7.
         
            (2)  ĠU L 63, 6.3.2018, p. 10.
         
            (3)  ĠU L 67, 9.3.2018, p. 18.
         
            (*1)  Ma huwa indikat l-ebda rekwiżit kostituzzjonali.